OpenLLM-France/wikimedia huggingface dataset:
# Casa del 36 del Carrer de Sant Jaume

La Casa del 36 del Carrer de Sant Jaume és un edifici de la vila de Vilafranca de Conflent, a la comarca d'aquest nom, de la Catalunya del Nord.
Està situada en el número 34 del carrer de Sant Jaume, en la parcel·la cadastral 179, en el sector sud-oriental de la vila.
La façana d'aquesta casa medieval, dels segles XIII i XIV, va ser destruïda en ser reculada uns metres. De l'edifici medieval resta dempeus la paret mitgera amb el número 34, que conserva el muntant d'una finestra aixamfranada en el pis.

## Referències

* ↑ La casa en els ortofotomapes de l'IGN
* ↑ Garrigou Grandchamp, 2002.

## Bibliografia

* Becat, Joan. «189 - Vilafranca de Conflent». A: Atles toponímic de Catalunya Nord. II. Montoriol - el Voló. Perpinyà: Terra Nostra, 2015 (Biblioteca de Catalunya Nord, XVIII). ISBN ISSN 1243-2032.
* Garrigou Grandchamp, Pierre. «Inventaire des édifices domestiques des XIIe, XIIIe et XIVe siècles à Villefranche de Conflent». A: La maison au Moyen Age. Toulouse: Société archéologique du Midi, 2002.
# Danilo Donati

Danilo Donati (Luzzara, Itàlia 1926 - Roma 2001) fou un dissenyador de roba i director artístic italià, col·laborador de Piero Paolo Pasolini i Federico Fellini i guanyador de dos premis Oscar.

## Biografia

Va néixer el 6 d'abril de 1926 a la població de Luzzara, situada a la província de Reggio de l'Emília, que en aquells moments formava part del Regne d'Itàlia i avui dia de la República italiana.
Va morir el 2 de desembre de 2001 a la seva residència de Roma.

## Carrera artística

Va iniciar la seva carrera cinematogràfica el 1959 amb la realització del vestuari de la pel·lícula de Mario Monicelli La gran guerra, i posteriorment va col·laborar amb Roberto Rossellini a Vanina Vanini (1961); Pier Paolo Pasolini a L'evangeli segons sant Mateu (1964), Ocellots i ocellets (1966), Èdip Rei (1967), Porcile (1969), El Decameró (1971), Els contes de Canterbury (1972), Les mil i una nits (1974) i Salò o le 120 giornate di Sodoma (1975); Franco Zeffirelli a L'amansiment de la fúria (1967), Romeo and Juliet (1968) i Fratello sole, sorella luna (1972); Federico Fellini a Satiricó (1969), Roma (1972), Amarcord (1973), Casanova (1974), Ginger i Fred (1986) i Intervista (1987); o Roberto Benigni a El monstre (1994) o La vida és bella (1997), entre d'altres directors.

## Premis i nominacions
### Premis Oscar

| Any | Categoria | Pel·lícula | Resultat |
| 1966 | Millor vestuari - Blanc i negre | L'evangeli segons sant Mateu | Nominat |
| 1966 | Millor vestuari - Blanc i negre | Mandragola | Nominat |
| 1967 | Millor vestuari | L'amansiment de la fúria juntament amb Irene Sharaff | Nominat |
| 1968 | Millor vestuari | Romeo and Juliet | Guanyador |
| 1976 | Millor vestuari | Casanova | Guanyador |

### Premis BAFTA

| Any | Categoria | Pel·lícula | Resultat |
| 1969 | Millor vestuari | Romeo and Juliet | Guanyador |
| 1974 | Millor vestuari | Fratello sole, sorella luna | Nominat |
| 1974 | Millor direcció artística | Roma | Nominat |
| 1978 | Millor vestuari | Casanova | Guanyador |
| 1978 | Millor direcció artística | Casanova | Guanyador |
| 191 | Millor vestuari | Flash Gordon | Nominat |
| 191 | Millor direcció artística | Flash Gordon | Nominat |

## Referències

* ↑ «39th Academy Awards (1967)» (en anglès). Acadèmia de les Arts i les Ciències Cinematogràfiques. [Consulta: 6 juliol 2023].
* ↑ «40th Academy Awards (1968)» (en anglès). Acadèmia de les Arts i les Ciències Cinematogràfiques. [Consulta: 6 juliol 2023].
* ↑ «41st Academy Awards (1969)» (en anglès). Acadèmia de les Arts i les Ciències Cinematogràfiques. [Consulta: 6 juliol 2023].
* ↑ «49th Academy Awards (1977)» (en anglès). Acadèmia de les Arts i les Ciències Cinematogràfiques. [Consulta: 6 juliol 2023].
# Ivan Bek

Ivan "Ivica" Bek (o en francès Yvan Beck; Belgrad, 29 d'octubre de 1909 - Seta, 2 de juny de 1963) fou un futbolista serbi, posteriorment nacionalitzat francès.

## Trajectòria esportiva

Començà a practicar el futbol a Belgrad on defensà els colors del BSK Belgrad i més tard del FK Mačva Šabac. Fou internacional amb Iugoslàvia i participà en la Copa del Món de 1930 on marcà 3 gols en tres partits.
A finals dels anys 20 marxà a França per a jugar al FC Sète i més tard a l'AS Saint-Étienne i Nîmes Olympique. El 1933 adoptà la nacionalitat francesa i també fou internacional amb aquest país.

## Palmarès

* Lliga francesa de futbol: 1934 amb FC Sète
* Copa francesa de futbol: 1930 amb FC Sète

## Bibliografia

* Guide "Football 54" de L'Équipe, p. 103.
* M. Oreggia et JM et P. Cazal, L'intégrale de l'équipe de France de football (1904-1998), Paris, First édition, 1998, p. 43-44 et p. 403
* Y. Dupont, La Mecque du football ou mémoires d'un dauphin, Nîmes, 1973, p. 346-351
* M. Barreaud, Dictionnaire des footballeurs étrangers du championnat professionnel français (1932-1997), Paris, L'Harmattan, 1998, p. 55

## Enllaços externs

* Perfil a la FFF
# Leví (cognom)

* Per a altres significats, vegeu «Levi».
Leví (en llatí Laevinus) era un dels cognomens de la gens Valèria. Apareix per primer cop als Fasti l'any 280 aC i encara existia en temps d'August i més tard sota Domicià i Nerva. Marc Valeri Marcial parla d'una Levina a la salut de la qual beu sis copes de vi.
Alguns personatges destacats van ser:
* Publi Valeri Leví, cònsol el 280 aC
* Marc Valeri Leví, cònsol el 210 aC.
* Gai Valeri Leví, cònsol el 176 aC.
* Gai Valeri Leví, pretor el 177 aC.

## Referències

* ↑ Smith, William (ed.). Dictionary of Greek and Roman Biography and Mythology. Vol. II. Londres: Taylor and Walton, 1846, p. 709.
* ↑ Marcial. Epigrames I,61
# Abu l-Hasan Khan al-Hadjdj al-Ardalani Fakhr al-Mulk

Abu l-Hasan Khan al-Hadjdj al-Ardalani Fakhr al-Mulk (1862/1863- 1926) fou un polític iranià de la darrera època dels qadjars, que estava emparentat amb la família reial de Pèrsia pel seu matrimoni amb una princesa qadjar.
Fou governador de Hamadan (1898) i d'Arak (tres vegades), i ministre de comerç (1903/1904).

## Referències

* Ḥ. Maḥbūbī Ardakānī, “Abu'l-Hasan Khan Ardalan,” Encyclopædia Iranica, I/3, p. 306; una versió actualitzada es troba disponible en línia a http://www.iranicaonline.org/articles/abul-hasan-khan-ardalan-hajj-fakr-al-molk-b (consultat el 22 de juny del 2014).
# Cèl·lula totipotencial hematopoètica

Una cèl·lula totipotencial hematopoètica és una cèl·lula regulada i mantinguda pel microambient inductiu hematopoètic (MIH) que, mitjançant l'estroma medul·lar s'encarrega de portar a terme una diferenciació cap a una línia cel·lular específica. Els factors de creixement hematopoètics com la IL-3 i IL-6 són necessaris per iniciar la diferenciació de la CTH. L'autoduplicació d'aquesta cèl·lula, és independentment d'aquestes citocines, però són totalment dependents del MIH. La CTH és l'origen de totes les cèl·lules que es formen a la medul·la òssia en un procés anomenat hematopoesi. Les línies cel·lulars que formen la CTH es veuen reflectides en un mapa representatiu anomenat esquema hematopoètic ó de la hemoatopoesi.
# Casa del 43 del Carrer de Sant Joan

La Casa del 43 del Carrer de Sant Joan és un edifici medieval de la vila de Vilafranca de Conflent, de la comarca d'aquest nom, a la Catalunya del Nord.
Com el seu nom indica, és en el número 43 del carrer de Sant Joan, en el sector central - oriental de la vila. Li corresponen la parcel·la cadastral 48.
És un edifici medieval, però fortament remodelat posteriorment. A la planta baixa té dues arcades amb arestes vives, dovelles extradossades i clau d'arc; al segon pis, entre finestres modernes, es veu un dintell amb un arc ogival, aixamfranat.

## Referències

* ↑ La casa, en els ortofotomapes de l'IGN

## Bibliografia

* Becat, Joan. «189 - Vilafranca de Conflent». A: Atles toponímic de Catalunya Nord. II. Montoriol - el Voló. Perpinyà: Terra Nostra, 2015 (Biblioteca de Catalunya Nord, XVIII). ISBN ISSN 1243-2032.
* Garrigou Grandchamp, Pierre. «Inventaire des édifices domestiques des XIIe, XIIIe et XIVe siècles à Villefranche de Conflent». A: La maison au Moyen Age. Toulouse: Société archéologique du Midi, 2002.
# Portada/efemèride maig 21

Mary Robinson
« 20 de maig · 21 de maig · 22 de maig »
# Leváre

Leváre és un poble i municipi d'Eslovàquia que es troba a la regió de Banská Bystrica.

## Història

La primera menció escrita de la vila es remunta al 1427.
# 2'-O-metilació

La 2'-O-metilació és una modificació dels nucleòsids de l'ARN, en què s'afegeix un grup metil al grup 2'-hidroxil de la ribosa del nuceòsid. Els nucleòsids que presenten 2'-O-metilació, es troben en regions amb una funció essencial dels ribosomes i de l'espliceosoma. A més a més, la 2'-O-metilació de l'adenosina de l'ARN evita la seva conversió a inosina a causa de l'acció de l'adenosina desaminasa.

## Referències

* ↑ Kiss T «Small nucleolar RNA-guided post-transcriptional modification of cellular RNAs». EMBO J., 20, 14, 2001, pàg. 3617–3622. DOI: 10.1093/emboj/20.14.3617. PMC: 125535. PMID: 11447102.
* ↑ Beal PA, Maydanovych O, Pokharel S «The chemistry and biology of RNA editing by adenosine deaminases». Nucleic Acids Symposium Series, 51, 1, 2007, pàg. 83-84. DOI: 10.1093/nass/nrm042. PMID: 18029597.
# Cova de Grabiel

La Cova de Grabiel és una cavitat del terme de Castell de Mur (antic terme de Guàrdia de Tremp, al Pallars Jussà, a prop de l'extrem sud-est del terme, prop del Congost de Terradets.
Està situada a 630 m. alt., al damunt de l'extrem oest de la Roca Regina, a l'esquerra del barranc del Bosc i prop de la capçalera de la llau de Sant Pere.

## Bibliografia

* DE VALLES, Jordi. "Cova de Grabiel". Dins Catàleg Espeleològic de Catalunya. Volum I. Alta Ribagorça. Pallars Jussà. Pallars Sobirà. Vall d'Aran. Barcelona: Espeleo Club de Gràcia, 2008. Sense ISBN.

## Enllaços externs

* Institut Cartogràfic de Catalunya
# Casa del 47 del Carrer de Sant Joan

La Casa del 47 del Carrer de Sant Joan és un edifici medieval de la vila de Vilafranca de Conflent, de la comarca d'aquest nom, a la Catalunya del Nord.
Com el seu nom indica, és en el número 47 del carrer de Sant Joan, en el sector central - oriental de la vila. Li corresponen la parcel·la cadastral 50.
Es tracta d'un edifici construït inicialment el segle xii, bastant remodelat el XIV i posteriorment. Només conserva la planta baixa amb l'aparell original, de pedra tallada; a partir del primer pis ha estat refet amb còdols, possiblement el segle xiv, data de la finestra, tapiada, que s'hi observa. A la planta baixa hi ha dues arcades de punt rodó, amb arestes vives i dovelles extradossades. Entre l'actual primer pis i el segon, hi ha vestigis d'una finestra geminada ogival.

## Referències

* ↑ La casa, en els ortofotomapes de l'IGN
# Darren Lynn Bousman

Darren Lynn Bousman (Overland Park, Kansas, 11 de gener de 1979) és un director de cinema nord-americà graduat de l'Escola de Films en Full Sail.
En 2004 va treballar en una idea per a una pel·lícula anomenada "The Desperate" portant-la a diversos estudis, els qui es van queixar que la idea era molt violenta i la trama molt sagnant. James Wan i Leigh Whannell (creadors de la pel·lícula Saw) van captar la idea i van trucar a Darren el dia que va sortir Saw a cinemes per dir-li que si volia reformar la seva idea de "The desperate" per Saw II. Darren ràpidament va acceptar, i després que Wan li hagués ensenyat la metodologia de Saw, ho van contractar perquè la dirigís. Saw 2 va ser un gran èxit i va ser aclamada per alguns crítics com millor que la primera. Darren va gaudir tant fer-la que ho van contractar per dirigir la seqüela Saw 3 que va ser llançada en cinemes el 27 d'octubre de 2006. A més va dirigir Saw 4 i la nova pel·lícula de suspens i musical Repo! The Genetic Opera, protagonitzada per Sarah Brightman i Paris Hilton.
# Jana Černochová

Jana Černochová (Praga, 26 d'octubre de 1973) és una política txeca. És actuament, i d'ençà del desembre de 2021, Ministra de defensa txeca del govern dirigit per Petr Fiala. Ės membre del Parlament txec d'ençà de 2010, representant-hi el Partit Democràtic Cívic (ODS).

## Biografia

Després de graduar-se el 1992, va treballar en un banc. El 1996, acabà un curs d'economia bancària i monetària a la Facultat de Finances i Comptabilitat de la Universitat d'Economia de Praga i e 2009 es va llicenciar a la Universitat de Dret Aplicat. El 2011, va completar el seu màster en relacions internacionals a la Universitat Metropolitana de Praga. Després d'afiliar-se a l'ODS el 1997, Černochová es va implicar en la política municipal i esdevevingué així batllessa de Praga 2. Es va convertir en membre del parlament el 2010.
El desembre de 2021, va ser nomenada ministra de Defensa al gabinet de Petr Fiala, la qual cosa féu que uns dies més tard, Černochová va dimitir com a alcaldessa de Praga 2 i fou substituïda per Alexandra Udženija.

## Referències

* ↑ «ODS už hledá ministra obrany. Má Černochovou a Kubatu». Lidovky.cz, 20-05-2011. [Consulta: 3 December 2017].
* ↑ «Nechci tu politický islám ani ženské obřízky, říká Černochová». Lidovky.cz, 25-01-2015. [Consulta: 3 December 2017].
* ↑ «Černochová rezignovala na starostku Prahy 2. Neumí si představit kombinaci s ministerským postem». iRozhlas.cz, 20 December 2021. [Consulta: 20 December 2021].
# Ladies Tour of Estonia

La Volta a Estònia femenina és una competició ciclista estoniana femenina d'un dia que es disputa Estònia. La cursa forma part del calendari internacional de l'UCI amb una classificació UCI 1.2. La primera edició va ser l'any 2022 i la va guanyar la polonesa Agnieszka Skalniak-Sójka.

## Palmarès

| Any | Vencedor | Segon | Tercer |
| 2022 | Agnieszka Skalniak-Sójka | Kristel Sandra Soonik | Karolina Karasiewicz |
| 2023 | Olga Shekel | Kathrin Schweinberger | Kristel Sandra Soonik |
| 2024 | Eline Van Rooijen | Olivija Baleisyte | Laura Lizette Sander |

## Referències

* ↑ «Ladies Tour of Estonia» (en anglès). UCI. [Consulta: 22 agost 2024].
* ↑ «Tour of Estonia 2022: Agnieszka Skalniak-Sójka z kolejnym zwycięstwem» (en polonès). naszosie, 22-05-2022. [Consulta: 22 agost 2024].

## Vegeu també

* Volta a Estònia (competició masculina)

## Enllaços externs

* Ladies Tour of Estonia - Lloc web oficial
# 333 Bush Street

333 Bush Street és un gratacels d'ús mixt de 43 pisos i 151 m (495 peus) situat al carrer Bush al districte financer de San Francisco, (Califòrnia). L'edifici es va acabar el 1986 i va ser dissenyat per Skidmore, Owings & Merrill i conté oficines comercials, així com set pisos de condominis residencials de propietat individual. És un dels 39 edificis alts de San Francisco que el Servei Geològic dels Estats Units.

## Historial de propietat recent

El 2009, els propietaris de la torre, Hines i Sterling American Property, van perdre la propietat dels seus prestadors després que l'arrendatari principal, el despatx multinacional d'advocats Heller Ehrman es va declarar en fallida i va incompliment del pagament del lloguer deixant la propietat un 65 per cent vacant. El 2013, l'edifici va ser comprat per una empresa conjunta de Massachusetts Pension Reserves Investment Management Board i DivcoWest Properties per 275 milions de dòlars EUA. El 2015, la propietat va ser adquirida per Tishman Speyer per 380 milions de dòlars.

## Referències

* ↑ «Emporis building ID 118789» (en anglès). Emporis. Arxivat de l'original el 2016-03-06. [Consulta: 1r maig 2023].
* ↑ «At Risk in a Big Quake: 39 of San Francisco’s Top High Rises» (en anglès). The New York Times, 14-06-2018.
* ↑ Dineen, J. K. «Brookfield Properties forecloses on 333 Bush in S.F.» (en anglès). San Francisco Business Times, 13-12-2009.
* ↑ Peterson, Jon «Mass PRIM Buys Into Purchase of 333 Bush Street» (en anglès). The Registry, 22-10-2013.
* ↑ Peterson, Jon «Tishman Speyer to Buy 333 Bush in San Francisco Near $700 Per Square Foot or Approx. $380MM» (en anglès). The Registry, 12-10-2015.

## Vegeu també

* Llista dels edificis més alts de San Francisco
# Casa del 5/7 del Carrer de Sant Jaume

La Casa del 5/7 del Carrer de Sant Jaume és un edifici de la vila de Vilafranca de Conflent, a la comarca d'aquest nom, de la Catalunya del Nord.
Està situada a l'espai entre els números 5 i 7 del carrer de Sant Jaume, en la parcel·la cadastral 133, en el sector meridional del centre de la vila. Actualment és la part de darrere de la casa del número 36 del carrer de Sant Joan, però antigament era una casa a part.
Fa 9,22 m d'ample, i és construïda amb filades regulars de pedres tallades. En el primer nivell hi ha una porta ogival d'un metre d'amplada, que dona pas a una ampla peça tancada per plafons, dividida en 4 trams per murs oberts per arcs ogivals que recauen damunt d'un pilar central; l'aparell és rústic.

## Referències

* ↑ La casa en els ortofotomapes de l'IGN
* ↑ Garrigou Grandchamp, 2002.

## Bibliografia

* Garrigou Grandchamp, Pierre. «Inventaire des édifices domestiques des XIIe, XIIIe et XIVe siècles à Villefranche de Conflent». A: La maison au Moyen Age. Toulouse: Société archéologique du Midi, 2002.
# Pordoselene

Pordoselene (en grec antic Πορδοσελήνη) era la principal de les Cent Illes, un grup de petites illes entre Lesbos i la costa continental asiàtica. La sola ciutat que hi havia portava el mateix nom, segons diuen Escílax de Carianda i Estrabó.
Estrabó diu que per evitar el sentit malsonant que tenia el nom, sovint se l'anomenava Poroselene (Ποροσελήνη), que és la forma que usa Claudi Ptolemeu. En un moment posterior va canviar el nom per Proselene i amb aquest nom apareix com a seu d'un bisbe.

## Referències

* ↑ Smith, William (ed.). «Pordoselene». Dictionary of Greek and Roman Geography (1854). [Consulta: 19 desembre 2020].
# DKW F91

El DKW F91 va ser una berlina del Segment D de tracció davantera fabricat per Auto Union AG. El cotxe va ser un reemplaçament del DKW F89 i va ser presentat per primera vegada al Saló de l'Automòbil de Frankfurt al març de 1953 i es va vendre fins a l'any 1957. També tub la nomenclatura de Sonderklasse seguint el nombre de projecte de la fàbrica F91. Des de 1958, any en què el successor, el DKW F93 ja estava venent, el predecessor es va convertir per tant, en essència, un model que «dur més del compte», i es va canviar de nom a simplement DKW 900.
El F91 introduir un motor muntat en el front longitudinalment de tres cilindres de dos temps amb una cilindrada de 891cc, aquest motor gaudia de major potència (34 hp a 4.000 rpm). Pel que fa als F89, aquest era fàcilment reconeixible per la seva reixeta davantera de cinc lames horitzontals i la finestra del darrere panoràmica.
El muntatge va tenir lloc a les modernes instal·lacions a la ciutat de Düsseldorf, d'on sortiria una gamma de carrosseries composta per una berlina de dues portes i dues descapotables de dues i quatre places.

## El F91 al Brasil

A Brasil, l'empresa Vemag (vehicles i Màquines Agrícoles SA), fundada el 1956, va iniciar la seva activitat important turismes i camions de les marques Studebaker i Scannia. Després de mantenir diversos contactes amb Auto Union, en 1957 les dues empreses van acordar la fabricació sota llicència del DKW F91 Sonderklasse Universal (versió familiar), presentat al Brasil com DKW-Vemag Universal.

## Variants de carrosseria

* Sedan de dues portes (1953-1955)
* Cupè sense parantes de dues portes (1954-1955)
* Combi «Universal» de tres portes (1953-1957)
* Cabriolé de dues i quatre places produïda per Karmann (1953-1955)
| DKW F91 Universal. | DKW F91 Cabriolé quatre places |

## Referències

* 1 2 Història de l'automòbil a través de les seves marques DKW - Consultat el 15/03/2012
# Ibieca

Ibieca és un municipi aragonès situat a la província d'Osca i enquadrat a la comarca de la Foia d'Osca.

## Referències

* ↑ «Gran Enciclopèdia Aragonesa, Ibieca». Arxivat de l'original el 2016-09-13. [Consulta: 16 juliol 2016].
# Daniel Raba Antolín

Daniel "Dani" Raba Antolín (Santander, 29 d'octubre de 1995) és un futbolista professional càntabre que juga com a migcampista pel CD Leganés.

## Carrera de club

Raba va arribar al Vila-real CF el juliol de 2014 a 19 anys, des del Club Bansander. Fou assignat al Vila-real CF C, i va debutar com a sènior el 30 d'agost d'aquell any substituint Mario González i marcant el gol del seu equip en una derrota per 1–3 a casa contra el CE Castelló al campionat de la Tercera Divisió.
El 3 de gener de 2016, Raba va jugar per primer cop amb el Vila-real CF B tot substituint Alfonso Pedraza en un empat 2–2 a casa en el campionat de Segona Divisió B contra el RCD Espanyol B. Definitivament promogut a l'equip B al començament de la temporada 2016–17, hi va marcar el primer gol el 28 d'agost en un empat 1–1 a casa contra el CF Gavà, i va renovar el seu contracte el 4 e juny de 2017.
Raba va debutar amb el primer equip el 25 d'octubre de 2017, substituint el seu company de promoció Leo Suárez en una derrota per 0–1 contra la SD Ponferradina a la Copa del Rei. El seu primer partit a La Liga va tenir lloc el 5 de novembre, quan va entrar substituint Carlos Bacca a les acaballes del partit, en una victòria per 2–0 a casa sobre el Màlaga CF.
El 23 de novembre de 2017, Raba va marcar el seu primer gol com a professional, el primer del seu equip en una victòria per 3–2 contra el FC Astana a la Lliga Europa de la UEFA 2017–18. Deu dies després va marcar el seu primer gol en lliga, tot i que l'equip va perdre per 1–3 a fora contra el CD Leganés.
El 5 d'agost de 2019, Raba fou cedit a la SD Huesca, acabada de descendir, per un any.

## Palmarès
### SD Huesca

* 1 Segona Divisió: 2019–20

### Vila-real CF

* 1 Lliga Europa de la UEFA: 2020-21

## Referències

* ↑ «Daniel Raba ficha por el Vila-real CF» (en castellà). Contrameta, 28-02-2014. Arxivat de l'original el 27 d'octubre 2017. [Consulta: 27 octubre 2017].
* ↑ «Villarreal C "1" – Castellón 3» (en castellà). Castellón Diario, 30-08-2014. Arxivat de l'original el 27 d'octubre 2017. [Consulta: 27 octubre 2017].
* ↑ Roca, Juan Francisco «Dani Raba, tres temporadas más defendiendo la elástica amarilla» (en castellà). Levante-EMV, 04-06-2017 [Consulta: 10 desembre 2017].
* ↑ Rodríguez, M. Á. «La Ponferradina atiza al Villarreal» (en castellà). Marca, 25-10-2017 [Consulta: 27 octubre 2017].
* ↑ Camacho, Ignacio «Resumen Villarreal 2 – Málaga 0: Sansone hunde aun más a Míchel» (en castellà). Diari AS, 05-11-2017 [Consulta: 26 octubre 2018].
* ↑ «Astana 2–3 Villarreal». UEFA, 23-11-2017. [Consulta: 2 desembre 2017].
* ↑ Picó, Diego «El Leganés sale de la espiral negativa ante un Villarreal... Lesionado» (en castellà). Marca, 03-12-2017 [Consulta: 26 octubre 2018].
* ↑ «Raba, loaned to SD Huesca». Vila-real CF, 05-08-2019. [Consulta: 6 agost 2019].

## Enllaços externs

* Daniel Raba Antolín a BDFutbol
* Daniel Raba Antolín a La Preferente (castellà)